โซล่า (การ์ตูนญี่ปุ่น)

โซระ (ทับศัพท์จาก Sola) เป็นการ์ตูนญี่ปุ่น ผลงานการประพันธ์ของ นาโอกิ ฮิซายะ (ผู้แต่งเรื่อง คาน่อน) ออกแบบตัวละครโดย นารุ นานาโอะ  มังงะเรื่องนี้ ลงในนิตยสารเด็งเงคิไดโอรายเดือน เมื่อวันที่ 21 ธันวาคม พ.ศ. 2549 จากสำนักพิมพ์ มีเดียเวิร์กส ส่วนภาคอะนิเมะได้เริ่มฉายในเดือนเมษายน ปี พ.ศ. 2550 ทางสถานีโทรทัศน์ต่างๆ ในญี่ปุ่น เช่น จิบะทีวี ไอจิทีวี คานากาว่าทีวี โอซาก้าทีวี ไซตามะทีวี ใน DVD แผ่นที่ 4 และ 5 จะมีตอนพิเศษแถมท้ายแผ่นละ 1 ตอน รวมเป็น 2 ตอน

**เนื้อเรื่อง**
โซล่าเป็นเรื่องราวเกี่ยวกับ เด็กหนุ่มชื่อ โมริมิยะ โยริโตะ  ผู้ใช้ชีวิตอยู่ที่บ้านคนเดียว เนื่องจากพี่สาวซึ่งเป็นญาติเพียงคนเดียว ป่วยและจำเป็นต้องเข้ารับการรักษาตัวในโรงพยาบาลตั้งแต่ 3 เดือนก่อน โยริโตะคลั่งไคล้ในการถ่ายภาพท้องฟ้าเป็นอย่างมาก เขาเที่ยวถ่ายรูปท้องฟ้าจากหลากหลายสถานที่ จากช่วงเวลาต่างๆ แม้กระทั่งที่โรงเรียน ก็จะหาโอกาสขึ้นไปถ่ายรูปท้องฟ้าอยู่บนดาดฟ้าเสมอๆ
สถานที่โปรดที่เขารู้สึกว่าท้องฟ้าสวยงามที่สุด คือที่ริมอ่าว เช้าตรู่ เมื่อดวงอาทิตย์กำลังขึ้น และที่นี่เอง ในเวลารุ่งเช้าวันหนึ่ง โยริโตะก็ได้พบกับหญิงสาวน่ารักสาวหมวกทรงกลม เธอดูค่อนข้างแปลกแตกต่างจากคนทั่วไป เธอกำลังพยายามใช้กำลัง จัดการกับเครื่องขายเครื่องดื่มกระป๋องอัตโนมัติ ซึ่งไม่ยอมจ่ายซุปมะเขือเทศกระป๋อง(ของโปรด) แม้ว่าเธอจะจ่ายเงินเข้าเครื่องไปแล้ว โยริโตะก็ได้พูดคุยกับเธออย่างสนุกสนาน แต่พอรุ่งเช้าเธอก็หายไป
ชิโฮ มัทสึริ คือชื่อของเธอ โยริโตะหาโอกาสไปพบเธออีกหลายครั้ง จนได้ทราบความพิเศษต่างๆเกี่ยวกับตัวเธอ เธอไม่อาจถูกแสงอาทิตย์ เธอถูกคนตามล่า และเธอไม่เคยเห็นความงดงามของท้องฟ้าในเวลากลางวัน โยริโตะชวนเธอมาอยู่ด้วยที่บ้าน โดยพยายามปกปิดไม่ให้คนอื่นทราบเรื่อง และสัญญาว่าวันนึงจะทำให้เธอได้เห็นความงดงามของท้องฟ้าจริงๆ
เมื่อเวลาผ่านไป โยริโตะก็ได้ทราบเรื่องเกี่ยวกับมัทสึริมากขึ้นเรื่อยๆ จนได้รู้ความจริงอันน่าตกใจเกี่ยวกับตนเอง ทราบถึงความผูกพันอันเป็นปริศนา ของตนเองและพี่สาว กับมัทสึริ และบุรุษผู้ตามล่าเธอ

**ตัวละครหลัก**
โมริมิยะ โยริโตะ (Morimiya Yorito) 
 น้องชายของอาโอโนะ ชอบการถ่ายภาพท้องฟ้า โยริโตะได้พามัทสึริมาหลบซ่อนตัวที่บ้านเพื่อหนีจากการตามล่า 
  โยริโตะตั้งใจจะทำให้มัทสึริได้เห็นท้องฟ้าในยามกลางวันให้ได้
ชิโฮ มัทสึริ (Shihō Matsuri) 
 หญิงสาวผู้เป็น ยากะ ตัวเธอนั้นได้ฉายาว่า "หายนะแห่งค่ำคืน" เนื่องจากเป็นยากะเธอจึงไม่สามารถทนต่อแสงจ้าได้ (เช่น แสงแดด หรือ ไฟสปอตไลท์)
โมริมิยะ อาโอโนะ (Morimiya Aono) 
 หญิงสาวผู้เป็นพี่สาวของโยริโตะ เข้ารักษาตัวในโรงพยาบาลตั้งแต่ย้ายมาที่เมืองเมื่อ 3 เดือนก่อน เป็นคนไม่ค่อยพูด
อิชิซึกิ มานะ (Ishizuki Mana) 
 เพื่อนร่วมชั้นของโยริโตะ คอยเป็นห่วงเป็นใยอยู่เสมอ น้องสาวของเธอพักอยู่โรงพยาบาลเดียวกับอาโอโนะ 
  ทำให้มานะมักไปโรงพยาบาลหลังเลิกเรียนพร้อมกับโยริโตะเสมอ
อิชิซึกิ โคโยริ (Ishizuki Koyori) 
 น้องสาวของมานะ โคโยริ พักอยู่โรงพยาบาลเดียวกับอาโอโนะ และมักจะไปเล่นที่ห้องอาโอโนะบ่อยๆ
  โคโยริ มันจะเรียกพี่สาวตัวเองว่า คุณมานะ ทำให้โดนพี่สาวเขกกะโหลกอยู่ประจำ
สึจิโด ทาเคชิ (Tsujidō Takeshi) 
 ชายหนุ่มผู้ออกตามล่ายากะด้วยเหตุผลบางอย่าง พลังของยากะนั้นไม่มีผลกับดาบของเขา
คามิคาว่า มายุโกะ (Kamikawa Mayuko) 
 สาวน้อยใส่ชุดโลลิต้าที่เดินทางมากับทาเคชิ เธอเป็นยากะเช่นกัน ในเวลากลางวันจึงมักจะซ่อนตัวเพื่อรอทาเคชิ
  โดยมากมักจะไปซ่อนในที่แปลกๆเช่น ในลังกระดาษ หรือ ถังขยะ
ซากุระ ซาเอะ (Sakura Sae) 
 เพื่อนร่วมชั้นของมานะและโยริโตะ ทำงานพิเศษเป็นเมดในร้านเดียวกับมานะ หลงรักทาเคชิตั้งแต่แรกพบ

**รายชื่อตอน**

**เพลงประกอบ**
 เพลงเปิด (ตั้งแต่ตอนที่ 2) "colorless wind" ขับร้องโดย ไอระ ยูกิ- เพลงปิด (ถึงตอนที่ 12) "mellow melody" ขับร้องโดย Ceui- เพลงเปิด (ตอนที่ 1) และเพลงประกอบในเรื่อง (ตอนที่ 9) "บิงคัง นะ ฟูเค" (敏感な風景) ขับร้องโดย Ceui- เพลงปิด (ตอนอวสาน) "มิอาเงรุ อาโนะ โซระ เดะ" (見上げるあの空で) ขับร้องโดย ไอระ ยูกิ

**อ้างอิง**

**แหล่งข้อมูลอื่น**
  เว็บไซต์ทางการ -  BIGLOBE คาแรกเตอร์ sola date=2007-07-10  
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวเซเน็ง‎